# Копылов Игорь Александрович

Игорь Александрович Копылов (28 февраль 1939 йыл— 5 октябрь 2002) — СССР һәм Рәсәй шахматсыһы, СССР-ҙың спорт мастеры (1966), ИКЧФ гроссмейстеры (1988).

# Копылов Игорь Александрович
## Биографияһы

Игорь Александрович Копылов 1939 йылдың 28 февралендә Балахнала тыуа. Һөнәре буйынса журналист һәм фотохәбәрсе. Башҡорт дәүләт университетын тамамлай (1962). Оҙаҡ йылдар Өфө приборҙар эшләү производство берекмәһенең (УППО) «Приборостроитель» күп тиражлы гәзите мөхәррире була.
Шахмат менән В. М. Комаров исемендәге Балалар ижады һарайында тренер Л. К. Фроловта шөғөлләнә башлай.
Бер нисә тапҡыр РСФСР чемпионаттарында һәм СССР чемпионатының ярым финалында ҡатнаша.
Игорь Александрович Копылов хат аша уйындарҙа һиҙелерлек уңыштарға өлгәшә. СССР-ҙың 17-се чемпионатында еңеү яулай (1986—1988). СССР йыйылма командаһы составында донъя чемпионаты (ситтән тороп Олимпиада, 1987—1989) һәм Европаның команда чемпионаты еңеүсеһе (1986—1988). РСФСР-ҙың йыйылма командаһы составында 6-сы СССР команда чемпионатында еңеү яулай, ике тапҡыр СССР команда чемпионаты призеры, даими рәүештә үҙ таҡтаһында яҡшы һөҙөмтә күрһәтә. Хат буйынса донъя чемпионатында ҡатнаша.
Спорт өлкәһендәге уңыштары өсөн 1994 йылда Башҡортостан Республикаһының атҡаҙанған физик культура хеҙмәткәре исеменә лайыҡ була.
Игорь Александрович Копылов 2002 йылдың 5 октябрендә Өфө ҡалаһында вафат була.

# Копылов Игорь Александрович
## Спорт һөҙөмтәләре

| Йыл | Ҡала | Ярыш | + | − | = | Һөҙөмтә | Урын |
| 1968 | Ереван | СССР-ҙың команда беренселеге (2-се лига) | | | | | |
| 1970 | Куйбышев | РСФСР чемпионаты | | | | 17-нән ? | |
| | Днепропетровск | СССР кубогы | | | | | |
| 1972 | Дондағы Ростов | РСФСР-ҙың команда беренселеге | | | | | |
| | Калининград | СССР-ҙың 40-сы чемпионатының ярымфиналы | | | | | |
| 1973 | Омск | РСФСР чемпионаты | | | | | |
| 1993 | Подольск | Рәсәйҙең команда беренселеге | | | | | |
| ХАТ АША ЯРЫШТАР ||||||||
| 1975—1978 | СССР-ҙың 5-се команда беренселеге (РСФСР йыйылма командаһы, 5-се таҡта) | СССР-ҙың 5-се команда беренселеге (РСФСР йыйылма командаһы, 5-се таҡта) | | | | 12 мөмкинлектән 8½ | Команда — 2-се урын, таҡтаһында 1-се урын |
| 1978—1981 | СССР-ҙың 6-сы команда беренселеге (РСФСР йыйылма командаһы, 3-сө таҡта) | СССР-ҙың 6-сы команда беренселеге (РСФСР йыйылма командаһы, 3-сө таҡта) | | | | 16 мөмкинлектән 12 | Команда — чемпион, таҡтаһында 1-се урын |
| 1981—1983 | СССР-ҙың 15-се чемпионаты | СССР-ҙың 15-се чемпионаты | 5 | 2 | 11 | 18 мөмкинлектән 10½ | 6—7 |
| 1983—1986 | СССР-ҙың 16-сы чемпионаты | СССР-ҙың 16-сы чемпионаты | 6 | 0 | 12 | 18 мөмкинлектән 12 | 4—5 |
| 1984—1987 | СССР-ҙың 8-се команда беренселеге (РСФСР йыйылма командаһы, 1-се таҡта) | СССР-ҙың 8-се команда беренселеге (РСФСР йыйылма командаһы, 1-се таҡта) | | | | 16 мөмкинлектән 11½ | Команда — 3-сө урын, Таҡтаһында 1-се урын |
| 1986—1988 | СССР-ҙың 17-се чемпионаты | СССР-ҙың 17-се чемпионаты | 7 | 1 | 6 | 14 мөмкинлектән 10 | 1 |
| 1986—1988 | Европаның 2-се команда чемпионаты (СССР йыйылма командаһы, 5-се таҡта) | Европаның 2-се команда чемпионаты (СССР йыйылма командаһы, 5-се таҡта) | | | | 9 мөмкинлектән 8 | Команда — чемпион |
| 1987—1995 | Донъяның 10-сы команда чемпионаты (СССР йыйылма командаһы) | Донъяның 10-сы команда чемпионаты (СССР йыйылма командаһы) | | | | | Команда — чемпион |
| 1989—1998 | 13-сө Донъя чемпионаты | 13-сө Донъя чемпионаты | | | | 16 мөмкинлектән 5½ | 14—15 |
| 1992—1996 | М. И. Чигорин мемориалы | М. И. Чигорин мемориалы | | | | 14 мөмкинлектән 10 | 1—2 |
| 1999—2004 | 16-сы Донъя чемпионаты | 16-сы Донъя чемпионаты | | | | 16 мөмкинлектән 8½ | 8—9 |